SNOOPY TÁBORA
Lehet, jelentkezek a tollaslabdára.
Neked mi a mai terv, Charlie Brown?
Az ott micsoda?
Jelentkezés az űrhajósképzésre.
Fura egy foglalkozás.
Én maradok a tollasnál.
„Sally foga.”
Nézzétek ezt a pirítóst!
Egyenletes vajréteg.
Tökéletesen szétkent lekvár.
El kell ismerni, szép darab.
Ennyire azért nem rossz.
Kiesett egy fogam!
Ilyen kemény a dzsem?
Jól vagy?
Hogy jól vagyok-e?
Remekül! Ez azt jelenti, hogy meglátogat a fogtündér!
Utat! Utat!
Jövök, egy foggal szegényebben.
Snoopy, hallottad?
Kiesett az egyik tejfogam.
Hallottátok? Kiesett egy fogam.
Ezt beszélik a táborban.
Vajon a fogtündér mennyit ad majd érte?
- Első vagy hátsó fog? - Hátsó.
Az többet ér, mivel a hátsókkal rágsz a legtöbbet.
Erre nem is gondoltam még.
Általában csak egy ötcentest kapok érte.
Lehet, most kapok egy negyeddollárost!
Ez a fog kész aranybánya!
Hogyne, feltéve, ha meghagytad az új címedet,
mielőtt eljöttél a táborba.
Miről beszélsz?
Különben hogy talál meg a fogtündér?
Gondoltam, ha a párnám alá rakom,
akkor a fogtündér tudni fogja, hol keresse.
Hogyan? Most nem a Télapóról van szó!
Ő egész évben ráér a nyomkövetésre, mivel összesen egy estén dolgozik.
És a manók is segítenek neki.
Erre nem is gondoltam.
Pontosan ezért szoktam meghagyni az aktuális elérhetőségemet.
Tényleg így szokta.
Ha átmegy a nagyihoz, ha másnál alszik, mindig.
Magától értetődik!
Végem van.
És ha megtartanád a fogat, amíg haza nem mész,
hogy akkor tedd be a párnád alá?
De akkor már nem érne annyit.
Miért nem írod meg a fogtündérnek egy levélben a tábor címét?
Ez az! Diktálom is, bátyó!
Kedves fogtündér, alulírott tájékoztatlak ideiglenes címemről,
mivel kiesett egy tejfogam, és szeretném elkerülni a félreértést!
Értesüléseim szerint a hátsó fog negyeddollárost ér,
de ha öt darab ötcentest adnál, vagy két tízest és öt egyest...
- Szerintem maradjunk a tárgynál! - Igaz.
Jelenleg a Forrás-tavi Táborban találsz, B ház, első ágy a hátsó ablaknál.
Tisztelettel, és a többi: Sally Brown.
Azonnal fel is adom.
Te vagy a legjobb bátyó!
A 25 cent nagy pénz.
Elő kell rukkolnom egy felelős pénzügyi tervezettel.
Várjunk! Nem is tudom, hol lakik a fogtündér.
Hová küldjem a levelet?
Attól, hogy kiesett, még megvan a fog.
Sally zsebében van.
Megkért, hogy küldjek levelet a fogtündérnek, de nem tudom, mi a címe.
De nem akarom cserben hagyni.
Te is arra gondolsz, amire én?
Nem, Snoopy. Odaadok 25 centet,
te meg elvégzed a fogtündér munkáját, és kicseréled Sally fogára.
Egy kutyakeksz fejében?
Így, ni!
Most már csak el kell aludnom, és a fogtündér teszi a dolgát.
De mi van, ha nem tudok elaludni? És ha egész éjjel ébren leszek?
És ha...
Jól van, Snoopy.
Most szépen beosonsz és végrehajtod a cserét,
úgy, hogy ne ébredjenek fel.
Érthető?
Vigyázz rá, nincs több negyeddollárosom!
Semmi sem fogható egy jó cselekedethez.
Köszi, pajti.
Kíváncsi vagyok, Sally mit fog szólni holnap!
Itt járt a fogtündér!
FORRÁS-TÓ
Ez kutyakeksz?
Felháborító! Hallatlan! Beperelem!
Mit tettem én a fogtündérrel, hogy így becsapott?
Pénzt vártam, nem kekszet.
Ráadásul kutyakekszet!
Valami félreértés lehet.
Diktálok!
Tisztelt fogtündér, megkaptam a kiesett fogamért kapott „ajándékodat”!
Azt mondják, a tejfog kihullása az érettség jele.
Én is sokkal érettebbnek érzem magam.
Érettnek és kiábrándultnak.
Kárpótlást követelek!
Szívélyes üdvözlettel: Sally Brown.
Snoopy, rossz dolgot adtál Sallynek!
A-a.
Emlékeztetnélek, hogy egy gyerek igazságérzete és hite forog kockán.
Kicserélted?
Nos, hol a negyeddolláros?
Most mi lesz?
Tennünk kell valamit Sally párnája alá!
Egy cetli?
A fogtündér autogramjával?
Egyszerűen hihetetlen!
A kézzel írott ígérvény a fogtündértől sokkal jobb, mint a pénz.
Lehet, be sem váltom.
Hiszen nem mindennap kaphatsz autogramot a fogtündértől.
Kereteztesd be!
Szuper ötlet!
Bár nehéz lesz ellenállni 25 dollárnak.
Huszonöt dollárnak?
Így jár, aki a kutyájára bíz egy tizedesjegyet.
CSERKÉSZKUTYA-KÉZIKÖNYV
„A Cserkészkutya ezermester.
A természet lágy öle.
Időtlen szépségével és nyugalmával.
Sajnos nem minden ilyen időtálló.
Ám az ügyes Cserkészkutya mindig tettre kész.
Amint a cserkészből ezermester válik,
a világon mindent helyre tud pofozni!”
Huss!
Így is számít.
A fánkom!
Én csak a lyukasat eszem meg.
Jaj, anyám!
„De ne feledd, azért nem kell mindent megjavítani!
Más szóval, ha működik, ne nyúlj hozzá!”
„Rágós dilemma.”
Szégyen és gyalázat!
Hol marad a csapatmunka? Az összefogás? Az egység?
Biztos ír valamit róla a kézikönyved.
Itt is van, világosan, mint a nap.
„A csapatmunka elengedhetetlen, ha igazi Cserkészkutyák vagyunk.”
Ejnye-bejnye!
Itt kell lennie annak a Joe Shlabotnik-kártyának.
Nahát! Egy csomag rágó, három darabbal!
Én a helyedben nem lengetném, ha ilyen kevés van, Charlie Brown!
A tábor napok óta krónikus rágóhiányban szenved.
Értékes valutát tartasz a kezedben.
Ez csak rágó. Miért olyan nagy...
Bocsáss meg, de egy rágóspapír egyértelmű zizegését hallottam?
Talán tévedtem.
Egy megkönnyebbült sóhajtás egyértelmű hangját hallottam?
„A csapatmunkához figyelnünk kell a másikra.
Ezt egyszerűen fejleszthetjük, például szemkontaktussal.”
Egészen elképesztő, ahogy a rágóval a zsebedben szaladgálsz.
Én nem látom ezt az állítólagos rágóőrületet.
Rágóról beszélgettek?
Kinek van rágója?
Charlie Brownnak van rágója!
Remélem, mindenkinek van elég, Charles!
Hát persze!
Hiszen a jó öreg Chuckról van szó!
Ami azt illeti, három darab maradt.
- Elfogadhatatlan! - Ne már!
- Rágót követelünk! - Nyugalom, mindenki!
Van egy nyilvánvaló megoldás.
- Van? - Aha.
Chuck kiválasztja a két kedvenc emberét,
akivel megosztja a rágót. Slussz-passz!
- Várjunk! - Így kell!
- Nehogy elszúrd! - Jó ötlet!
- Igaz. - Így fair.
Jaj, anyám!
„A csapatmunka a bizalomra épül.
A körültekintően végrehajtott bizalmi próba
kiváló eszköz lehet a készség fejlesztéséhez.
Csak dőlj hátra és ess bele a csapattagod várakozó karjába,
a bizalom és bajtársiasság szemléltetéséért!”
Az egész tábor a te rágódról beszél, bátyó!
Ne is mondd!
Nem irigyellek, nehéz lesz kiválasztani, ki kapja azt az egy szemet.
Sally, dehát két darab van!
Nos, igen, de miután odaadtál egyet nekem, csak egy marad.
Ugye meg akarod osztani velem?
Az egyetlen húgoddal. A saját véreddel.
Csak megkapom az egyiket!
Ezen még rágódok egy kicsit.
Tájékoztatnálak, hogy testvérként a törvény is kötelez!
Itt jön.
Új pólód van, Charlie Brown? Szép!
Csináltál valamit a hajaddal?
Attól félek, csak a rágónak köszönhetem ezt a figyelmet.
Vagy a cinizmus szól belőlem?
Szia, rágó!
Chuck, ide!
Mi a helyzet?
Semmi jó.
Azt hiszem, én tehetek az egészről.
Nagyon sajnálom.
Köszi. Ez jólesik.
Ha valaki akar valamit, annak inkább ne higgy!
Könnyítsd meg a saját dolgodat!
Add oda az első embernek, aki az utadba kerül!
Mostantól kezdve.
Ettől a pillanattól.
Ettől a másodperctől.
Kell az a rágó, Chuck.
- Kizárt! - Engem szeret!
- Nekem adja! - Nekem!
Nem bírom tovább!
Bárcsak meg sem találtam volna a rágót!
„A csapatmunka a közös célért tett kommunikáción is múlik.
Kössétek be egyikőtök szemét, akit a többiek irányítanak át
egy akadálypályán, szigorúan a hangjukkal!
A kulcs az, hogy egyszerre csak egy tag beszéljen.
Ám a csapatmunkát nem kényszeríthetjük ki.
A Cserkészkutyákból akkor lesz igazi csapat,
amikor félreteszik nézeteltéréseiket és összefognak.
A legerősebb kapocs mindig a közös cél lesz.”
Mit tegyek, Linus?
Bárkit választok, a többség csalódni fog.
Lehetetlen egy helyzet, az már biztos.
De ilyen az élet.
Nem lehet jó mindenkinek.
Ez az!
- Még mindig nincs rágó. - Te nem is szereted.
Figyelem! Bejelentenivalóm van.
Mindenki, csendet!
Kedves, drága bátyám... aki betartja családi kötelességeit...
eldöntötte, mit csinál a rágójával.
Igen, így van.
Kidobtam.
Hogy micsoda?
Megszabadultam tőle.
Nincs több rágó, senki sem kap.
Én sem.
Hiszen jobb a csalódottságban osztozni,
mint egymásra irigykedni, még ha meg is haragudtok rám.
- Jól mondja. - Igaz, bátyó.
- Most igaza van. - Amúgy is, kinek kell?
Micsoda srác!
Tudod, néha jó lenne, ha több Charlie Brown létezne!
Végül mit csináltál a rágóval?
CHARLES M. SCHULZ KÉPREGÉNYE ALAPJÁN
A feliratot fordította: Alimuradov Dóra
KÖSZÖNJÜK, SPARKY! SOSEM FELEDÜNK.